30.1.2002 De Europæiske Fællesskabers Tidende L 26/17 KOMMISSIONENS BESLUTNING af 28. januar 2002 om anerkendelse af, at den tyske database for kvæg er fuldt operationel (meddelt under nummer K(2002) 302) (Kun den tyske udgave er autentisk) (EØS-relevant tekst) (2002/67/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 1760/2000 af 17. juli 2000 om indførelse af en ordning for identifikation og registrering af kvæg og om mærk- ning af oksekød og oksekødsprodukter og om ophævelse af Rådets forordning (EF) nr. 820/97 (!), særlig artikel 6, stk. 3, under henvisning til anmodning fra Tyskland, og ud fra følgende betragtninger: (1) — Den 8. september 1999 anmodede de tyske myndig- heder Kommissionen om at anerkende deres database, som udgør en del af den tyske ordning for identifikation og registrering af kvæg, som fuldt operationel. (2) — Den tyske anmodning var ledsaget af de relevante oplys- ninger, som blev ajourført den 15. februar 2001. (3) —De tyske myndigheder har forpligtet sig til at forbedre databasens pålidelighed ved bl.a. at sørge for, i) at der træffes yderligere foranstaltninger, herunder kontrolfor- anstaltninger, for at sikre overholdelse af fristen på højst syv dage til meddelelse af flytninger, fødsler og dødsfald, ii) at alle former for flytninger registreres i databasen, og at dataene overvåges, iii) at de eksisterende foranstalt- ninger til øjeblikkelig korrektion af eventuelle fejl eller mangler, der opdages automatisk eller som følge af kontrol på stedet, skærpes, og iv) at der træffes yderli- gere foranstaltninger til at sikre overholdelse af Kommis- sionens forordning (EF) nr. 2630/97 på det nationale område. De tyske myndigheder har forpligtet sig til at gennemføre forbedringerne senest den 30. juni 2001. De tyske myndigheder har bekræftet gennemførelsen af ovennævnte forbedringer. (4) — På baggrund af ovenstående bør databasen for kvæg anerkendes som fuldt operationel — VEDTAGET FØLGENDE BESLUTNING: Artikel 1 Den tyske database for kvæg anerkendes som fuldt operationel. Artikel 2 Denne beslutning er rettet til Forbundsrepublikken Tyskland. Udfærdiget i Bruxelles, den 28. januar 2002. På Kommissionens vegne David BYRNE Medlem af Kommissionen () EFT L 204 af 11.8.2000, s. 1.